“Залатое кальцо Гомельшчыны”. Гэта тыя мясціны, дзе фармавалася цывілізацыя беларускай народнасці. Менавіта адсюль ідуць шляхі рассялення славян па ўсёй Беларусі, а потым узніклі першыя дзяржавы — Полацкае, Смаленскае, Турава-Пінскае, Гарадзенскае, Гомельскае, Чачэрскае княствы. Свой уклад сюды ўнеслі і нашы далёкія продкі, што пражывалі на тэрыторыі раёна і, у прыватнасці, у наваколлі Хальча. У “Залатое кальцо Гомельшчыны” унесены два аб’екты: Веткаўскі музей народнай творчасці і палацава-паркавы ансамбль у вёсцы Хальч. І калі музей у Ветцы квітнее, дзякуючы крапатлівай працы яе дырэктара Галіны Нячаевай і цудоўнага калектыву, то спадчынны палац Халецкіх, які, дарэчы, ахоўваецца дзяржавай, знаходзіцца ў запусценні. Таму турысты, якія вандруюць па кальцу, вядома ж трымаюць кірунак на Ветку.